30/12/2013 | Administración LocalMunicipal
Arteixo
Persoal
Convocatoria e bases xerais para cobertura en propiedade de diversos postos de persoal laboral, polo procedemento de concurso-oposición

CONVOCATORIA XERAL E BASES XERAIS REGULADORAS DOS PROCESOS DE SELECCIÓN, PARA COBERTURA EN PROPIEDADE DE DIVERSOS POSTOS DE PERSOAL LABORAL FIXO polo procedemento de CONCURSO-OPOSICIÓN CORRESPONDENTES Á OEP DO 2012 E ANTERIORES DO CONCELLO DE ARTEIXO, APROBADAS EN XUNTA DE GOBERNO DE DATA 11 DE DECEMBRO DE 2013. É obxecto da presente a aprobación da Convocatoria e regulación das Bases xerais que rexirán nos procesos selectivos para a cobertura en propiedade, dos postos de persoal laboral fixo abaixo relacionados, a través de procedemento de concurso-oposición, correspondentes á OEP 2012 e anteriores do Concelllo de Arteixo - 1 Monitor/a cociña: grupo C1- grupo III segundo Convenio p. laboral - 1 Mediadora intercultural: grupo C1- grupo III segundo Convenio p. laboral - 3 Conserxes de centro social: grupo AP- grupo V segundo Convenio p. laboral - 1 Animador/a cultural: grupo C1- grupo III segundo Convenio p. laboral - 2 Psicólogos/as ( 1 adscrito ao CIM e 1 adscrito a SS: SS): grupo A1- grupo I segundo Convenio p. laboral - 2 UTS ( 1 adscrito ao CIM e 1 adscrito a SS. SS): grupo A2-grupo II segundo Convenio p. laboral - 1 Orientadora laboral: grupo A2-grupo II segundo Convenio p. laboral - 1 Educadora familiar: grupo A2-grupo II segundo Convenio p. laboral - 2 Alfabetizadores de adultos: grupo A2-grupo II segundo Convenio p. laboral - 1 Téc. medio de educación: grupo A2-grupo II segundo Convenio p. laboral - 4 capataces restrinxidos promoción interna ( 3 adscritos a obras/servizos e 1 á xardins- medioambente): grupo AP- grupo IV segundo Convenio p. laboral Para tomar parte no proceso selectivo, os aspirantes deberán reunir os seguintes requisitos na data de expiración do prazo concedido para a presentación de instancias-solicitudes: a. Ser español/a ou nacional doutro Estado membro da Comunidade Europea nos termos previstos nos art.57 e 58, e disposición derogatoria única da Lei 7/2007 pola que se deroga a Lei 17/1993, do 23 de decembro, sobre acceso a determinados sectores da Función pública dos nacionais dos demais membros da Comunidade Europea. Poderán participar nos procesos selectivos nacionais doutros Estados da Unión europea e/ou extranxeiros residentes en España, sen necesidade de que se inclúa expresamente nas Bases específicas de cada convocatoria, de acordo coa Lei Orgánica 4/2000 de 11 de xaneiro, sobre dereitos e liberdades dos estranxeiros en España. b. Ter cumpridos os 16 anos de idade e non exceder da idade máxima de xubiliación forzosa ( modificación introducida polo art.56.1. c) da lei 7/2007 c. Estar en posesión do nivel de estudios/titulación requerida como requisito de acceso establecido nas bases específicas de cada unha das convocatorias unitarias, na data de expiración do prazo de presentación de instancias. d. Na convocatoria restrinxida á promoción interna ( 4 Capataces) deberá acreditarse a condición de empregado público do Concello de Arteixo na categoría/grupo profesional inferior ao posto convocado ( aberto ao grupo V e grupo VI ) e. Non padecer enfermidade nin defecto físico que impida o normal desenvolvemento das funcións correspondentes a cada un dos postos convocados, de conformidade ao Catálogo de postos de traballo en vixencia. Acreditarase mediante declaración xurada ( ou na declaración da Instancia adxunta as presentes Bases). As persoas con minusvalías deberán aportar certificación do correspondente organismo, facendoo constar asemade na instancia, sinalando si precisan adaptacións para realización das probas e especificando tales adaptacións. f. Non ter sido separado mediante expediente disciplinario do servizo de calquera das Administracións Públicas, nin estar inhabilitado para o desenvolvemento de funcións públicas por sentenza firme. Acreditarase mediante declaración xurada (ou na declaración da Instancia adxunta as presentes Bases) a. As instancias solicitando tomar parte no proceso selectivo dirixiranse á Samuel Thomas França Yordan, presentándose no REXISTRO XERAL do mesmo ou de calquera das formas previstas no artigo 38.4 da Lei 30/92 de 26 de novembro, do Réxime Xurídico das Administracións Públicas e do Procedemento Administrativo Común, no prazo de 20 días naturais, contados a partir do seguinte ao da publicación de anuncio de cada convocatoria unitaria no BOE, toda vez se teñan publicadas as presentes bases xerais e as bases específicas no taboleiro de edictos da Corporación, así como no BOP de A coruña e anuncio de convocatoria no DOGA. Isto é, será a publicación no BOE da convocatoria de cada un dos procesos selectivos coa referencia das súas respectivas bases específicas a que determinará o prazo de presentación de instancias. b. A instancia irá inexcusábelmente acompañada da seguinte DOCUMENTACIÓN: -Fotocopia cotexada do DNI (no seu defecto, resgardo do DNI, pasaporte ou carné de conducir). -Fotocopia cotexada da titulación requerida para o acceso ao posto, así como de tódolos méritos profesionais e académicos que se desexen presentar, de conformidade ás Bases específicas de cada convocatoria unitaria. Os méritos profesionais deberán acreditarse con copia cotexada ou orixinal de contrato de traballo/nomeamento mais copia de Informe de Vida laboral ou, no seu defecto, Certificado de prestación de servizos, orixinal ou copia cotexada, emitido polo Fedatario público da Administración correspondente, con explícita indicación de periodos de prestación, nivel consolidado (c. destino) e periodos do mesmo/s, grupo e subgrupo de pertenza e especificación de posto de traballo, si é o caso. Os méritos académicos e de formación, deberán acreditarse con orixinal ou copia cotexada do título correspondente e indicación do número de horas lectivas acreditadas. Só serán tidos en conta os cursos e acreditacións formativas de Admóns públicas, institucións académicas e entidades con competencias formativas ( organizacións sindicais, centros formativos.). Non serán consideradas títulos ou certificados de entidades privadas que non estean debidamente acreditadas ou recoñecidas como tales. - Orixinal ou copia cotexada do título acreditativo de coñecemento de lingua galega que sexa establecido nas Bases esepcíficas de cada convocatoria unitaria, aos efectos de exención de realización da proba de coñecemento de lingua galega. - Declaración xurada específica dos requisitos contemplados na Base 2º d) e ) ou, no seu caso, declaración contida no Modelo de Instancia adxunto as presentes Bases. - Carta de pagamento de ter aboado os dereitos de exame nos servizos económicos municipais (Tesourería) ou documentación pola que se acredite a exención do pagamento de tasas. Ningún caso a presentación e pago da taxa por dereitos de exame suporá substitución do trámite de presentación de instancia. Asemade a ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión do/a aspirante. Quedarán exentos do pagamento das tasas de dereito de exame, aqueles aspirantes que acrediten minusvalía e/ou situación de desemprego de longa duración ( a tal efecto deberá aportarse xunto coa instancia o certificado de minusvalía superior ao 33% ou certificado do INEM de estar en situación de desemprego durante 1 ano ou mais tempo) segundo a Ordenanza fiscal nº 11 do Concello de Arteixo. - Os dereitos de exame determinarnase nas Bases específicas de cada convocatoria unitaria e só serán devoltos a quen non fora admitido/a ao proceso selectivo por non reunir os requisitos esixidos isto é unicamente a aqueles aspirantes que resulten excluidos na Listaxe definitiva. - Expirado o prazo de presentación de instancias a Alcaldía-Presidencia dictará Resolución polo que se declarará aprobada a listaxe provisional de admitidos e excluídos con indicación, se é o caso, dos motivos de exclusión e do prazo para a corrección da documentación. No caso de non existires aspirantes excluidos, poderase elevar a definitiva a listaxe provisional na mesma resolución, determinando datas de inicio do proceso selectivo.4.1.- Publicarase no BOP de A Coruña e no taboleiro de Edictos da Casa do Concello tanto a listaxe provisional como a listaxe coa relación definitiva de aspirantes admitidos e excluídos, a composición nominativa do Tribunal cualificador cos titulares e suplentes, composto en base ao principio de idoneidade e especialidade e segundo o establecido na Lei 7/2007 e Lei de igualdade do Home e da muller. Asemade, na mesma resolución determinarase o día e hora de comezo do proceso selectivo. Comezado este, a publicación dos sucesivos anuncios para a celebración das probas restantes, así coma a listaxe dos aspirantes aprobados en cada exercicio, efectuarase no taboleiro de Edictos da Casa do Concello ( e sempre que sexa posibel, con carácter non preceptivo e complementario na web municipal). 4.2.- Coa finalidade de facilitar o acceso á información dos aspirantes e, sempre con carácter complementario, tanto as Convocatorias e Bases, xerais e específicas asi, como os anuncios de calificacións, chamamento a exercicios, etc serán publicadas na web municipal, toda vez sexa realizada a publicación no taboleiro de Edictos. Asemade, tamén aparecerán, sempre que sexa posibel, as calificacións numéricas co nome a apelidos dos aspirantes que acaden a consideración de Apto, así como o nome e apelidos dos aspirantes que resulten non aptos e os non presentados. Tales publicacións na web municipal non terán validez a efectos de cómputo de prazos e, asemade, a información de carácter persoal potencialmente contida nas mesmas será posibel baixo a consideración de que os aspirantes, coa sinatura da instancia solicitando tomar parte no proceso, se someten e aceptan todo o clausulado establecido na Convocatoria, tanto nestas bases xerais como nas ulteriores, bases esepcíficas. Os restantes usos dos datos personais contidos nas solicitudes, así como todo o desenvolvemento dos procesos selectivos, será de carácter interno e uso restrinxido, segundo o estipulado na lei 15/1999, de 13 de decembro. Como normas xerais no desenvolvemento do proceso selectivo, establécense as seguintes: 4.3.- Baixo ningunha circunstancia facilitarase información telefónica dende o Servizo central de Información sobre prazos de presentación de instancias, documentación, listaxes de admisión de aspirantes, chamamento a exercicios, calificacións obtidas ou similares. As consultas sobor o contido das Bases ou sobre posibels interpretacións, dúbidas e/ou cuestións incidentais únicamente poderán ser atendidas polo Dpto. de RR. HH (telefónicamente ou por escrito). Calquera outra cuestión ou incidencia relativa ao desenvolvemento do proceso selectivo será resolta polo Tribunal calificador designado no proceso selectivo.4.4.- Os aspirantes convocaranse para cada exercicio en chamamento único, agás casos de forza maior, debidamente acreditados a apreciados discrecionalmente polo Tribunal. O prazo mínimo entre un exercicio e o seguinte será de 48 horas, agás naqueles casos que o Tribunal, co consenso de todos os aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo de 30 minutos.4.5.- Para determinar a orde de actuación dos aspirantes naqueles exercicios que non poidan celebrarse conxuntamente, actuarase por orden alfabética, segundo Resolución de 15 de xaneiro de 2013, da Consellería de Facenda (DOGA nº 15 do 22-01-2013) isto é, comezarase por aqueles aspirantes que o primeiro apelido comece pola letra “X”. No suposto de que non exista aspirante algún co primeiro apelido que comece pola letra “X” pasarase á letra “Y ” e así sucesivamente.4.6.- O Tribunal poderá requirir aos aspirantes, en calquera momento da práctica de calquera exercicio ou proba, co obxecto de que acrediten a súa identidade, para o que deberán estar provistos do DNI ou documentación identificativa análoga (carné de conducir ou pasaporte). Pese a que na realización das probas, velarase polo anonimato dos aspirantes, sempre que o Tribunal así o estime pertinente pola lóxica do desenvolvemento do proceso selectivo, os aspirantes serán chamados, en chamamento único, polo Secretaria/o actuante do Tribunal debendo identificarse nese momento únicamente ante este membro do Tribunal, coa mesma acreditación identificativa que a mencionada enriba.4.7.- Se durante o desenvolvemento do proceso selectivo chegase a coñecemento do Tribunal que algún dos aspirantes carece de calquera dos requisitos esixidos na convocatoria, excluirase da mesma previa audiencia do interesado, comunicándoo no mesmo día á autoridade que convocou o proceso selectivo. O Proceso selectivo consistirá nun CONCURSO- OPOSICIÓN, conformada polas seguintes Fases e exercicios: FASE DE CONCURSO: de carácter non eliminatorio, a puntuación máxima total posible nesta fase será de 40 puntos, correspondentes ao 40% da puntuación total do proceso. A fase de concurso realizarase con carácter previo á fase de oposición, e sendo de carácter non eliminatorio, farase pública con carácter previo ao inicio dos exercicios da Oposición, poidendo os aspirantes presentar á mesma canta alegación/recurso consideren oportuno no prazo de 10 días dende a súa publicidade no Taboleiro de Edictos, sen que a interposición de tales supoña suspensión do proceso selectivo en curso, salvo mellor criterio debidamente fundamentado do Tribunal cualificador. A puntuación obtida na fase de concurso non poderá ser utilizada para a superación de exercicio algún da Fase de oposición. Toda vez finalizada a fase de oposición( máximo 60 puntos, correspondentes ao 60% do total do proceso selectivo ), á puntuación obtida nesa Fase se lle sumará a puntuación obtida na fase de concurso, sendo proposto para contratación o/a aspirante/s que acade a maior puntuación total en todo o proceso. Nos supostos de que exista empate entre as puntuacións finais de dous/varios aspirantes, queda establecida a seguinte orde de prioridade: 1º nota mais alta no primeiro exercicio da fase de oposición 2º nota mais alta no segundo exercicio da fase de oposición 3º nota mais alta na fase de baremo de méritos A Fase de concurso desenvolverase de conformidade ao BAREMO DE MÉRITOS establecido nas bases esepcíficas de cada unha das convocatorias unitarias FASE DE OPOSICIÓN: de carácter eliminatorio, a puntuación máxima posible de acadar nesta fase é de 60 puntos, correspondentes ao 60% da puntuación total do proceso selectivo. Os exercicios que constitúen a Fase de oposición serán determinados en cada unha das convocatorias unitarias e as respectivas bases especfícias reguladoras. En todo caso, todos os procesos conterán un exercicio de carácter obrigatorio e eliminatorio de lingua galea que será cualificado como Apto/Non apto e do que unicamente quedarán exentos de realización aqueles aspirantes que acrediten o nivel de coñecmento de lingua galega establecido nas bases específicas de cada convocatoria. Tanto a determinación dos exercicios da fase de oposición como os temarios correspondentes a cada un dos procesos selectivos, serán aprobados como Anexo das bases específicas dos mesmos. O prazo mínimo entre un exercicio e o seguinte da fase de Oposición será de 48 horas, agás naqueles casos que o Tribunal, co consenso de todos os aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo de 30 minutos. a. O tribunal nomearase de conformidade co artigo 55.1. c) e d) e art.60 da lei 7/2007 do Novo Estatuto do empregado público, así como garantindo a paridade na súa composición, de conformidade ao establecido na Lei de Igualdade do Home e da Muller e estará composto do seguinte xeito: A * Presidente e secretario/a, actuando éste último con voz e voto: Un/ha empregado público preferentemente do Concello de Arteixo, funcionario/a de carreira no caso do secretario/a, titular e suplente, todos eles en desempeño de postos de igual ou superior grupo de pertenza que o convocado B * Vogais: O tribunal compoñerase garantindo a composición eminentemente técnica e paritaria deste órgano colexiado (en base ao principio de especialidade/&idoneidade), designándose a este efecto vogais titulares e suplentes, preferentemente do eido da Administración local. Cederase aos órganos sindicais a posibilidade de propoñer un vogal titular e suplente, que cumprindo os requisitos de titulación, idoneidade, especialidade técnica e paridade será designado pola Alcaldía e que actuará, ao igual que os restantes membros do tribunal, en nome e representación propia e non de terceiros. b. O Presidente do Tribunal poderá dispoñer a incorporación ao Tribunal doutros asesores especialistas para as probas que considere pertinentes, limitándose os devanditos asesores a prestar a súa colaboración nas súas especialidades técnicas, e actuando con voz pero sen voto. c. O Tribunal non se poderá constituír nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprescindíbel a asistencia do Presidente e do Secretario. As decisións adoptaranse por maioría de votos dos membros asistentes, resolvendo en caso de empate o voto de calidade do Presidente. d. Os vogais do Tribunal, titulares e suplentes, que actúen nestas probas terán a titulación correspondente, de conformidade co artigo 4 do Real Decreto 896/91, e percibirán as gratificacións correspondentes segundo o Real Decreto 462/2002, e as Bases de execución do Orzamento municipal en vixencia.7.1.- A cualificación de cada exercicio publicarase no taboleiro de Edictos do Concello, constando unicamente a calificación numérica dos aspirantes que superen o exercicio correspondente, así como o chamamento para realización do seguinte exercicio. Comprementariamente será publicada na web municipal, aos meros efectos informativos.7.2.- O Tribunal non poderá aprobar nin declarar que superan o proceso selectivo un número superior de aspirantes ao número de praza/s convocada/s. Rematada a cualificación dos aspirantes, esta determinará a proposta do Tribunal cualificador, elevando á Sr. Alcalde-Presidente a correspondente proposta de contratación que corresponderá ao aspirante/s que acede/n a maior puntuación no proceso selectivo. Nos supostos de empates na cualificación final de todo o proceso selectivo, procederase segundo o establecido na Base quinta das presentes.7.3 - De non superar as probas establecidas ningún aspirante, o Tribunal queda competencialmente capacitado para declarar deserta a convocatoria. Ase mesmo, o tribunal queda competencialmente capacitada para determinar unha listaxe de reservas cos aspirantes que, segundo orde de prelación das cualificacións, non acadaran a maior puntuación, coa finalidade de cubrir rexeitamentos, baixas e outras vacantes temporais de natureza similar e/ou de postos asimilados ao convocado.7.4.- O/a aspirante proposto/a deberá presentar dentro do prazo máximo de 20 días naturais (a contar desde o día seguinte a aquel en que se fixo pública a listaxe final de puntuacións coa propostas decontratatción), os documentos acreditativos de reunir todos e cada un dos requisitos que segundo a base segunda desta convocatoria edas que se establezan nas bases especúificas de cada convocatoria unitaria, así como toda a documentación requirida polo Dpto. de Persoal. Estarán exentos, se tivesen relación anterior con esta Administración local, da xustificación documental, aqueles que o tivesen demostrado para obter o seu anterior nomeamento/contrato. Estas bases, a súa convocatoria e cantos actos administrativos deriven das mesmas, así coma as actuacións do Tribunal, poderán ser impugnadas polos interesados nos casos e na forma establecidos pola Lei de Réxime das Administracións Públicas e do Procedemento Administrativo Común. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde dos procesos selectivos naqueles aspectos previstos ou non, nestas bases, sendo en todo caso aplicábel para o non previsto na presente convocatoria o Real Decreto RD 364/95 de 10 de marzo; a Lei 7/1985, de 2 de abril; o Real Decreto Lexislativo 781/1986, de 18 de abril, RD 896/91 e demais normas concordantes de xeral aplicación mentras no se opoñan ao establecido polo novo marco legal estatal, Lei 7/2007 de 13 de abril, Lei 13/2007 de modificación da Lei 4/1988 da Función pública de Galicia e demais concordantes. O/a aspirante, dende a súa contratación, quedará obrigado a utilizar os medios que para o exercicio das súas funcións poña á súa disposición o Concello. MODELO DE INSTANCIA D/Dona. con DNI núm.:. con enderezo. C. P. Localidade. e teléfono de contacto. e e-mail. EXPÓN: Que tendo coñecemento da Convocatoria do proceso selectivo para acceso en propiedade, a través do procedemento de concurso-oposición de ( marcar cunha x ) - 1 Monitor/a cociña - 1 Mediadora intercultural - 3 Conserxes de centro social - 1 Animador/a cultural - 2 Psicólogos/as ( 1 adscrito ao CIM e 1 adscrito a SS: SS) - 2 UTS ( 1 adscrito ao CIM e 1 adscrito a SS. SS) - 1 Orientadora laboral - 1 Educadora familiar - 2 Alfabetizadores de adultos - 1 Téc. medio de educación - 4 capataces restrinxidos promoción interna ( 3 adscritos a obras/servizos e 1 á xardíns- medioambente) e declarando explícitamente coñecer e aceptar as Bases reguladoras da Convocatoria, xerais e específicas (Base 2. d: Non padecer enfermidade nin defecto físico que impida o normal desenvolvemente das funcións correspondentes a dita praza. As persoas con minusvalías deberan aportar certificación do correspondente organismo, facéndoo constar asemade na instancia, sinalando si precisan adaptacións para realización das probas; e Base 2. e: Non ter sido separado mediante expediente disciplinario do servizo de calquera das Administracións Publicas, nin estar inhabilitado para o desenvolvemento de funcións publicas por sentencia firme.) Aportase a tal efecto a seguinte documentación: (marcar cunha X ) DNI copia cotexada Titulación de acceso ( orixinal ou copia cotexada) Taxas dereito exame ( ou certificación de desemprego ou minusvalía) Orixinal ou copia cotexada méritos alegados SOLICITA: Sexa admitida ista Instancia para participar no proceso selectivo referido. Arteixo, a 18 de decembro de 2013 O ALCALDE-PRESIDENTE Por delegación, Decreto nº 989/2011 Asdo: Jose María Sánchez Novo